
ROLAND GORI, 22 noiembrie 1943 - 


Psihanalist, profesor emerit de psihologie şi psihopatologie clinică la 
Universitatea Aix-Marseille. 

FABRICA DE IMPOSTORI... 

https://www.voutube.com/watch?v=2FEtiA181ZU&feature=share 

Impostorul este azi în societăţiile noastre precum peştele în apă: 

-să prevalezi forma asupra fondului, 

-să valorizezi mijloacele mai degrabă decât scopurile, 

-să te încrezi în aparenţe şi reputaţie mai degrabă decât în muncă şi probitate, 
-să preferi audienţa în faţa meritului, 

-să optezi pentru pragmatismul avantajos mai degrabă decât pentru curajul 
adevărului, 

-să alegi oportunismul opiniei mai degabă decât să ţii bine asupra valorilor, 
-să practici arta iluziei mai degrabă decât să te emancipezi prin gândirea 
critică, 

-să te abandonezi falselor securităţi ale procedurilor mai degrabă decât să te 
rişti iubirii si creaţiei... 

Iată mediul în care prosperă impostura! 

Societatea noastră a normei, chiar si travestită sub un hedonism de masă si 

" 5 5 

fardată cu publicitate gălăgioasă, fabrică impostori... 

Impostorul este un autentic martir al mediului nostru social, maestru al 
opiniei, burete viu al valorilor timpului său, fetişist al modelor şi al formelor... 

Impostorul trăieşte pe credit, pe creditul marelui Altul. 

Soră siameză a conformismului, impostura este printre noi. 

Ea împrumută logica rece a instrumentelor de gestiune şi de procedură, 
combinaţiile de hârtie şi escrocheriile algoritmilor, uzurparea creditelor, 
expertizele mincinoase şi ipocrizia bunelor sentimente. 

De această civilizaţie a falsului seamăn, democraţia noastră de cameleoni este 
bolnavă, închisă în normele sale şi propulsată în infernul unei lumi care se 
învârte în vid. 

Doar ambiţia culturii şi îndrăzneala libertăţii împărtăşite ne-ar permite să 
creăm viitorul. 

Prin această conferinţă, organizată în cadrul conferinţelor Universităţii 
permanente a Universităţii din Nantes, Roland Gori revine asupra ideilor forţă 
din ultima sa operă Fabrica de impostori. 

Nu vreau să spun că azi sunt mai mulţi impostori decât înainte, aş spune că 
fiecare societate are impostorii pe care-i merită... 

Propriul impostorului, propriul imposturii este de a fi martir al comediei 
sociale, adică să pună în evidenţă valorile care organizează la un moment dat 
valorile sociale, adică, impostorii sunt adevăraţi bureţi vii care absorb valorile 
care organizează drama socială... 

încerc să arăt cum anume, azi, insistând mult asupra normelor, asupra 
modului în care calibrăm comportamentul, cum anume, aşadar, prin aceasta, 
favorizăm, incităm, strategii de mascare, strategii de camuflaj, care au de-a 
face cu impostura, deci, dacă vreţi, un fel de încrucişare între o antropologie 

a societăţii noastre a normei şi a controlului, şi, în acelaşi timp, o clinică 
psihopatologică a ceea ce ştim despre mincinoşi, despre farsori, despre 
impostori... 

Voi începe prin a cita un filosof pe care îl apreciez mult, Jean-Francois 
Lyotard, care scrie: într-un univers în care succesul este să câştigi timp, să 
gândeşti nu are decât un defect, dar incorigibil, să te facă să pierzi... 

Aţi înţeles, azi, toate dispozitivele de iniţiativă socială, toate dispozitivele de 
de educaţie, de îngrijire, de sănătate, de muncă socială, toate aceste 
dispozitive, au ca şi obiectiv să evite ca voi să aveţi de gândit, să economisiţi 
în a trebui să gândiţi... 

Poate e evident, dar poate nu vă imaginaţi în ce măsură, să gândeşti, nu este 
deloc chiar atât de dorit de către indivizi... 

Să gândeşti, la fel ca şi să decizi de altfel, aşa ceva mobilizează angoasă, 
mobilezează angoasa de neprevăzut, mobilizează angoasa de viitor, angoasa 
de libertate, mobilizează angoasa deciziei... 

Să decizi este să renunţi, şi nu ne place deloc să renunţăm, nu-i aşa?, iar să 
renunţi este într-un anumit mod vinovăţie... 

9 9 

Este poate ceea ce face că, într-un fel, ne mulăm relativ cu uşurinţă în toate 
aceste dispozitive de colonizare ale obiceiurilor, care sunt nişte tipuri de 
programe de viaţă, de moduri de folosire, dacă vreţi, de protocol calibrat... 

Iar aceasta este cu atât mai mult cu cât, astăzi, discursurile de legitimare 
socială, discursurile dominante, discursurile care fac fabrica opiniei publice, 
care fac gândirea zilei, aceste discursuri, au trecut de la un pilotaj prin mari 
poveşti, poveşti mitice, poveşti religioase, poveşti politice... 

Azi, discursurile de pilotaj social, discursurile guvernării indivizilor şi 
populaţiilor, au trecut din partea ştiinţelor narative, a marilor poveşti, în partea 
ştiinţelor non-narative, adică a cifrelor, adică a dispozitivelor de evaluare, a 
agenţiilor de evaluare a cercetării superioare, a agenţiilor de evaluare a 
sănătăţii, a agenţiilor de evaluare a calităţii culturii, a agenţiilor de evaluare a 
informaţiei... toate acestea funcţionează, aproximativ, pe modelul agenţiilor 

de evaluare financiară, care determină creditul pe care-1 putem acorda unei 
întreprinderi, unei colectivităţi teritoriale, unei ţări, etc... 

/\ 

In mare, aceasta ajunge să limiteze o concepţie a valorii, adică valoarea nu 
mai este decât ceea ce este solubil în gândirea dreptului şi a afacerilor, adică 
ceea ce se poate măsura, ceea ce se poate financiariza. ceea ce se poate 
monetariza, sau ceea ce poate rămâne conform cu nişte proceduri... 

Aşadar, vedeţi că nu este foarte îndepărtat de chestiunea imposturii, iar, după 
părerea mea, este unul dintre dispozitivele care incită la impostură... 

Un al doilea citat, tot al unui filosof, Giorgio Agamben, care spune: cetăţeanul 
liber al societăţiilor democratico-tehnologice care sunt ale noastre, este o 
fiinţă care se supune fără încetare, chiar şi în gestul prin care dă o poruncă. 

Vedeţi aşadar, în ce măsură, suntem prinşi într-un lanţ de producţie de 
comportamente, într-un sistem în care sunteţi puşi în locuri funcţionale, în 
locuri instrumentale, şi care nu cer să trebuiască să gândiţi, care nu cer nici 
măcar să aveţi o stare de suflet, care cer o execuţie, să împlineşti o funcţie, şi 
chiar şi o funcţie de conducere este deja o servitute... 

Ce este de altfel impostorul? 

Impostorul este cel care a găsit mijlocul de a se adapta la aşteptarea celuilalt, 
este cel care ştie perfect să se identifice cu obiectul dorinţei celuilalt şi care 
ştie să răspundă la ceea ce celălalt aşteaptă... 

Această impostură nu este nimic altceva decât un element crescut din 
impostura comună care este de a răspunde la o comandă socială, când, tocmai, 
nu vi se cere să reflectaţi, nu vi se cere să creaţi, nu vi se cer să inovaţi, ci, vi 
se cere în mod esenţial să vă adaptaţi... 

Adică, în societatea adaptării, care este a noastră, în cele din urmă, impostorul 
este ca peştele în apă... 

Ceea ce contează nu este adevărul, ci un spectacol, care, în cele din urmă, dă 
credit cuiva care nu merită prin actele sau virtuţile sale, ci, pur şi simplu, prin 
performanţa pe care o îndeplineşte. 

Aşadar, dacă reflectaţi, este, totuşi, chiar modelul nostru educativ. Este, totuşi, 
chiar modelul nostru de socializare. 

Adică, în mare, capacitatea de a îndeplini acte care răspund la o comandă 
socială sau o comandă tehnică, la o comandă cognitivă. 

Iar acesta este un punct foarte important. 

/\ 

Intr-un câmp care este al meu, ceea ce psihanaliza a putut aduce este, totuşi, 
această idee că ceea ce este important nu este ceea ce face o persoană, ci ceea 
ce el este în ceea ce face, adică, dacă doriţi în cuvinte mari, prezenţa sa 
ontologică în comportamentele sale, poziţia sa subiectivă. 

/\ 

In societatea noastră, nu este deloc asta ceea ce este evaluat, nu este evaluată 
virtutea, nu este evaluată prezenţa de fiinţă în ceea ce cineva face, ceea ce 
contează, singurul lucru care contează, este modul în care cineva se comportă 
şi cum putem măsura, cum putem evalua acest comportament, este singurul 
lucru, este ceea ce fac noile forme sociale ale evaluării. 

Este vorba, în mare, despre societatea pieţei şi a spectacolului, este vorba 
despre a vinde, a vinde propria emisiune, a vinde propriul articol, a vinde 
propria prestaţie. 

Dacă reflectăm puţin, primul lucru pe care-1 putem spune este că această 
capacitate de a vinde aparenţele este, este ce? Este propriul imposturii. 

Un impostor este ce? Ştiţi că este aceeaşi etimologie, impostor şi impozit. 

Impostor este cel care, în cele din urmă, ia din buzunarul celuilalt pentru a 
putea răspunde propriilor nevoi. 

Aşadar un impostor este de asemenea şi ceea ce am putea numi un cavaler al 
industriei, este cel ce trăieşte din expedienţi pe cheltuiala celuilalt, adică pe 
seama creditului pe care-1 poate obţine de la celălalt vânzându-i aparenţele 
sale. 

Am spune că impostorul este, cu adevărat, prin excelenţă, figura 
antropologică a umanului în societatea noastră, căci impostorul este un 

antreprenor al său însuşi, adică, în mare, face să se învârtă propria 
întreprindere. 

Deci, în mare, este individul ca şi micro-întreprindere liberală, auto-gerată, 
deschisă concurenţei şi competiţiei, pe piaţa juisărilor existenţiale. 

înţelegeţi bine că acolo este o foarte mare proximitate între modul în care 
societatea noastră fabrică, într-un fel, umanul şi strategia de impostură, este 
în fond chiar ceea ce produce strategii de impostură. 

Adică, din momentul în care aveţi o abordare a valorii care se mulează pe 
cantitate, protocoale, proceduri, conformitate, începând din acel moment, veţi 
induce la celălalt strategii de impostură, strategii care vizează să răspundă la 
ceea ce cereţi. 

9 

Impostura este aşadar o soluţie, nu spun că este o soluţie morală, dar este o 
soluţie la exigenţe normative care fac să trăiască indivizii şi popoarele sub 
nivelul mijloacelor lor... 

Tipul care minte, tipul care trişează, tipul care fraudează este ce? Ei bine, este 
tipul care răspunde aşteptărilor celuilalt, normelor pe care celălalt le cere de 
la el, fără a avea mijloacele psihice sau fără a avea mijloacele cognitive. 

Adică, nu putem scuza mediul de responsabilitatea care este a sa în fabricarea 
imposturii. 

Aşadar, dacă aveţi efectiv indivizi care la un moment dat fac semnele 
devoţiunii este pentru că sunteţi într-o societate în care religia are un rol 
important, etc., etc... 

Să luăm evaluările care se fac în spitale, să luăm evaluările universităţilor, 
universitarilor, este cel mai rău dintre lucruri, şi asta de asemenea (am fost 15 
ani în comitetul naţional al universităţilor si am văzut cum se întocmesc 

9 9 9 

dosarele). Evaluările universitare sunt ce? Că sunteţi un bun învăţător, li se 
rupe complet. 

Un bun universitar este ce? Nu este cineva care îsi formează bine studenţii, 
nu este cineva care le găseşte de lucru, nu este cineva care îi însoţeşte, îi 

încadrează, etc., ci, este cineva care publică articole, cineva care publică 
articole, nu-i aşa? cineva care publică articole în reviste califîcante. 


Patologia impostorului este de a fi un om normal... 

Umanitatea nu este transcendenţa, nu este un individ, este ceea ce rezistă la a 
face dintr-un om un instrument... 

Valoarea este valoare de om, ceea ce rezistă la orice fatalism biologic sau 
economic... 

Este ceva foarte important, pentru că nu în orice societate este evident că poţi 
să nu te resemnezi stării lucrurilor... 

Astăzi suntem într-o societate a resemnării, într-o societate a fatalismului, în 
care considerăm că nu putem face nimic în raport cu fatalismul economic, 
fatalismul geo-politic, etc... 

Ori, tocmai, umanul nu este ceea ce se supune fatalismului, fie el economic 
sau biologic, umanul este tocmai ceea ce rezistă la această fatalitate... 
Editează 
2 IULIE 

